Σαρλίν του Μονακό

Η Πριγκίπισσα Σαρλίν (γαλλικά: Princesse Charlène) είναι μια Νοτιοαφρικανή πρωταθλήτρια της κολύμβησης και σύζυγος του Πρίγκιπα Αλβέρτου Β΄ του Μονακό. Στις 10 Δεκεμβρίου 2014 η Σαρλίν έφερε στον κόσμο την Πριγκίπισσα Γαβριέλα και τον διάδοχο του μονεγασκικού θρόνου Πρίγκιπα Ιάκωβο.http://www.thetoc.gr/people-style/article/o-prigkipas-albertos--i-sarlin-parousiazoun-ta-diduma

Πρώιμα χρόνια
Γεννήθηκε με το όνομα Σαρλίν Λινέτ Γουίτστοκ στις 25 Ιανουαρίου 1978 στο Μπουλαγουέιο της Ροδεσίας. Είναι η κόρη του Μάικλ Κένεθ Γουίτστοκ, διευθυντή πωλήσεων, και της Λινέτ Χάμπερστοουν, πρώην αγωνιστική δύτρια και προπονήτρια κολύμβησης. Η Σαρλίν έχει δύο μικρότερα αδέλφια, το Γκάρεθ (γεννημένος το 1980) και τον Σον (γεννημένος το 1983). Η οικογένειά της μετακόμισε στη Νότια Αφρική το 1989, όταν εκείνη ήταν 11 ετών. Η Σαρλίν παρακολούθησε μαθήματα στο σχολείο Τομ Νιουμπάι στο Μπενόνι, κοντά στο Γιοχάνεσμπουργκ, από το 1988 ως το 1991.

Η οικογένεια των Γουίτστοκ είναι γερμανικής καταγωγής. Οι πρόγονοι της Σαρλίν μετανάστευσαν στη Νότια Αφρική από την Πομερανία της βόρειας Γερμανίας το 1861, προκειμένου να βρουν μια καλύτερη ζωή. Στη Νότια Αφρική, οι Γουίτστοκ εργάστηκαν ως εργάτες και προσπάθησαν ανεπιτυχώς να βρουν διαμάντια. Το 2014 μια έρευνα θα δείξει ότι η Σαρλίν είχε προγόνους και από την Ιρλανδία.

Κολύμβηση

Η Σαρλίν κέρδισε τρία χρυσά και ένα αργυρό μετάλλιο στους Παναφρικανικούς Αγώνες του 1999 στο Γιοχάνεσμπουργκ. Ήταν, επίσης, μέλος της νοτιοαφρικανικής ομάδας κολύμβησης γυναικών μικτού 4 × 100 μ., η οποία τερμάτισε πέμπτη. Το 2002 τερμάτισε έκτη στο παγκόσμιο πρωτάθλημα κολύμβησης της Διεθνούς Κολυμβητικής Ομοσπονδίας στη Μόσχα. Έπειτα, άφησε τον κολυμβητικό της σύλλογο στο Ντέρμπαν για να ενταχθεί στον κολυμβητικό σύλλογο Τουκς του Πανεπιστημίου της Πρετόρια. Ωστόσο, εκεί δεν εντάχθηκε σε κάποιο εκπαιδευτικό πρόγραμμα. Χρησιμοποιούσε, όμως, τις εγκαταστάσεις του συλλόγου για την προπόνησή της.http://www.celebs101.com/biography-15879-Charlene+Wittstock+Complete+Biography.html

Τον Ιανουάριο του 2005 αποφάσισε να αφήσει την Πρετόρια και να επιστρέψει στο Ντέρμπαν. Στη συνέχεια πήγε στη βόρεια ακτή της επαρχίας Κουαζούλου-Νατάλ, όπου συνάντησε τον προπονητή κολύμβησης Μπράνισλαβ Ίβκοβιτς. Στις 13 Απριλίου 2007 επανέκτησε τον τίτλο της Νοτιοαφρικανής πρωταθλήτριας, τερματίζοντας στην τρίτη θέση του πρωταθλήματος Τέλκομ της κατηγορίας ύπτιας γυναικείας κολύμβησης.http://theesotericcuriosa.blogspot.gr/2011/01/shades-of-grace-monacos-future-princess_12.html

Με τα χρόνια κέρδισε διάφορους εθνικούς τίτλους. Σχεδιάζε, μάλιστα, να διαγωνισθεί στους Θερινούς Ολυμπιακούς Αγώνες του 2008 στην Κίνα, χωρίς ωστόσο να καταφέρει να προκριθεί. Πριν τους προκριματικούς είχε μείνει εκτός της ανταγωνιστικής κολύμβησης για 18 μήνες, εξαιτίας ενός τραυματισμού στον ώμο.

Πρέσβειρα Ειδικών Ολυμπιακών Αγώνων
Στις 27 Μαΐου του 2011 η Σαρλίν έγινε παγκόσμια πρέσβειρα των Ειδικών Ολυμπιακών Αγώνων επιφορτισμένη με το κίνημα προώθησης του σεβασμού και της κοινωνικής ένταξης των ατόμων με νοητική υστέρηση σε παγκόσμιο επίπεδο. , “Madame Charlene Wittstock Becomes Global Ambassador for Special Olympics”, Παρασκευή 27 Μαΐου 2011 Η ίδια έχει δηλώσει ότι το κίνημα των Ειδικών Ολυμπιακών Αγώνων είναι κοντά στην καρδιά της επειδή, ως πρώην αθλήτρια, εκτιμά το ρόλο της για τη χρήση της δύναμης του αθλητισμού προκειμένου να αλλάξουν ζωές.https://specialolympicsblog.wordpress.com/2012/03/15/charlene-wittstock-and-yao-ming-visit-special-education-school-in-shanghai/

Γάμος
Η Σαρλίν γνώρισε τον Πρίγκιπα Αλβέρτο του Μονακό στην εκδήλωση Μάρε Νόστρουμ το 2000 στο Μονακό. Η σχέση τους θεωρείται ότι ξεκίνησε το 2001 και η πρώτη τους δημόσια εμφάνιση έγινε στην τελετή έναρξης των Χειμερινών Ολυμπιακών Αγώνων του 2006. Το ίδιο έτος η Σαρλίν μετακόμισε με τον Αλβέρτο. Το 2010 τον συνόδευσε στο γάμο της Διαδόχου Βικτώριας της Σουηδίας και το 2011 στο γάμο του Πρίγκιπα Γουίλιαμ, Δούκα του Κέιμπριτζ.http://www.theguardian.com/uk/gallery/2011/apr/29/royal-wedding-guests-arrive-pictureshttp://www.csmonitor.com/From-the-news-wires/2010/0624/Charlene-Wittstock-and-Monaco-s-Prince-Albert-see-summer-2011-wedding

Στις 23 Ιουνίου 2010 το παλάτι ανακοίνωσε τον αρραβώνα της Σαρλίν και του Αλβέρτου.http://www.hellomagazine.com/royalty/201004163304/grace-kelly/exhibition/prince-albert/1 Το δαχτυλίδι των αρραβώνων που της έδωσε ο Αλβέρτος, ήταν απιοειδούς σχήματος με διαμάντι τριών καρατίων στο κέντρο και στρογγυλά διαμαντένια μπριγιάν γύρω από αυτό. Δημιουργός του δαχτυλιδιού θεωρείται ότι ήταν ο Παριζιάνος κοσμηματοπώλης Ρεπόσι. Τον Απρίλιο του 2011, η Σαρλίν, η οποία ήταν προηγουμένως Προτεστάντις, ασπάστηκε τον Ρωμαιοκαθολικισμό, παρότι κάτι τέτοιο δεν απαιτούνταν από το Σύνταγμα του Μονακό.http://royalcorrespondent.com/2011/04/04/charlene-wittstock-i-am-catholic-now/ Η μελλοντική πριγκίπισσα ξεκίνησε, επίσης, εκμάθηση της γαλλικής γλώσσας και της μονεγασκικής διαλέκτου, ενώ εξοικειώθηκε με το ευρωπαϊκό μοναρχικό πρωτόκολλο.http://www.monte-carlo.mc/en/general/princess-charlene/

Ο γάμος είχε αρχικά προγραμματιστεί για τις 8 και 9 Ιουλίου 2011, όμως η ημερομηνία μετακινήθηκε για νωρίτερα, προκειμένου να μην συμπέσει με την συνάντηση της Διεθνούς Ολυμπιακής Επιτροπής στο Ντέρμπαν (5–9 Ιουλίου). Κατά τη διάρκεια της εβδομάδας πριν από το γάμο, το παλάτι διέψευσε δημοσιεύματα, που ανέφεραν ότι η Σαρλίν είχε μετανιώσει για το γάμο. Το γαλλικό περιοδικό Λ'Εξπρές ανέφερε ότι η Σαρλίν προσπάθησε να φύγει από το Μονακό την Τρίτη 28 Ιουνίου, έπειτα από φήμες ότι ο Αλβέρτος ήταν ο πατέρας τρίτου νόθου παιδιού. Το δημοσίευμα υποστήριζε ότι η Αστυνομία του Μονακό την σταμάτησε στο Διεθνές Αεροδρόμιο της Νίκαιας, και ότι μεταπείστηκε να παραμείνει από τον Αλβέρτο και αξιωματούχους του παλατιού. Το παλάτι αποκάλεσε αυτές τις ιστορίες ως άσχημες φήμες, γεννημένες από ζήλια.

Το ζευγάρι παντρεύτηκε αρχικά με πολιτικό γάμο την 1 Ιουλίου 2011 στην αίθουσα του θρόνου του Πριγκιπικού Παλατιού. Την επόμενη μέρα, 2 Ιουλίου, έγινε ο θρησκευτικός γάμος. Παρόντες στη θρησκευτική δεξίωση ήταν περίπου 3.500 άνθρωποι, ανάμεσά τους οι Βασιλείς της Σουηδίας και του Βελγίου, οι Πρόεδροι της Γαλλίας και της Γερμανίας, αθλητικές προσωπικότητες και άλλοι.http://www.bbc.com/news/world-europe-13999817

Τα αρνητικά δημοσιεύματα συνεχίζονταν και μετά το γάμο, όταν διάφοροι δημοσιογράφοι της Ισπανίας, της Βρετανίας και άλλων χωρών ανέφεραν ότι στο ταξίδι του μέλιτος ο Αλβέρτος και η Σαρλίν έμεναν σε διαφορετικά ξενοδοχεία.Alberto y Charlene: luna de miel en hoteles separados. http://www.elmundo.es/elmundo/2011/07/12/gentes/1310498303.htmlLos Príncipes de Mónaco pasan su luna de miel en hoteles separados. http://www.abc.es/20110712/estilo-gente/abci-charlene-alberto-monaco-luna-201107121439.htmlPrincess Charlene of Monaco 'spent honeymoon sleeping 10 MILES away from husband Albert' in different hotel. http://www.dailymail.co.uk/news/article-2013453/Princess-Charlene-Monaco-spent-honeymoon-10-MILES-away-Prince-Albert.html

 Εγκυμοσύνη και μητρότητα 
Στις 30 Μαΐου 2014 ανακοινώθηκε ότι η Πριγκίπισσα Σαρλίν ήταν έγκυος και στις 9 Οκτωβρίου 2014 έγινε γνωστό ότι περιμένει δίδυμα. Η γέννηση των διδύμων έγινε στις 10 Δεκεμβρίου 2014 στο Νοσοκομειακό Κέντρο Πριγκίπισσα Γκρέις. Η κόρη της Γαβριέλα Θηρεσία Μαρία γεννήθηκε πρώτη και ακολούθησε ο γιος της Ιάκωβος Ονώριος Ρενιέ.http://www.today.com/parents/monacos-princess-charlene-prince-albert-welcome-twins-1D80333548?cid=par-huffpost-gravity

Πριγκίπισσα του Μονακό
Ως Πριγκίπισσα του Μονακό, η Σαρλίν παρευρίσκεται στις εκδηλώσεις της εθνικής εορτής του Μονακό, στο Γκραν Πρι του Μονακό, στη δεξίωση Μπαλ ντε λα Ροζ, που πραγματοποιείται για την χρηματοδότηση του ιδρύματος Πριγκίπισσα Γκρέις, και στις ετήσιες δεξιώσεις του Ερυθρού Σταυρού.http://www.hellomagazine.com/royalty/2013052712763/princess-charlene-monaco-grand-prix/http://www.purepeople.com/article/bal-de-la-rose-caroline-sublime-albert-sans-charlene-au-chevet-de-leur-fille_a157268/1http://www.hellomagazine.com/royalty/2014080220236/princess-charlene-pregnant-monaco-red-cross-ball/

Η Σαρλίν είναι γνωστή για το κομψό ύφος μόδας που προτιμάει, πατρονάροντας τους σχεδιαστές Άκρις και Αρμάνι. Μάλιστα, το νυφικό της ήταν σχεδιασμένο από τον Τζόρτζιο Αρμάνι, ενώ τον Οκτώβριο του 2011 είχε παρευρεθεί σε επίδειξη του Άκρις στο Παρίσι.

Στις 12 Δεκεμβρίου 2013 παρευρέθηκε στην κηδεία του Νέλσον Μαντέλα, που έγινε στη Νότια Αφρική, ενώ παρακολούθησε προς τιμήν του μια επιμνημόσυνη δέηση μαζί με τον Αλβέρτο στον καθεδρικό ναό του Μονακό.

Η σύμβουλός της είναι η Γερμανίδα Κορίνα Ζάιν-Βίτγκενσταϊν, φίλη του Βασιλιά της Ισπανίας Χουάν Κάρλος.High Society

Τίτλοι και προσφωνήσεις
Από το γάμο της με τον Αλβέρτο, η Σαρλίν προσφωνείται ως "Αυτού Γαληνοτάτη Υψηλότητα η Πριγκίπισσα του Μονακό". Η προηγούμενη κάτοχος αυτού του τίτλου ήταν η Γκρέις Κέλι.

Τιμητικές διακρίσεις
Εθνικές διακρίσεις
: Μεγαλόσταυρος του Τάγματος του Αγίου Καρόλου (17 Νοεμβρίου 2012).Sovereign Ordonnance n° 4038 of 17-11-2012 

Διεθνείς διακρίσεις
: Μεγαλόσταυρος του Τάγματος της Αξίας της Δημοκρατίας της Πολωνίας (18 Οκτωβρίου 2012).
: Μεγαλόσταυρος του Τάγματος του Αστέρα της Ιταλικής Αλληλεγγύης (20 Φεβρουαρίου 2014, παρασημοφόρηση στις 28 Ιουλίου 2014).http://www.quirinale.it/elementi/DettaglioOnorificenze.aspx?decorato=330605

Παραπομπές

Κατηγορία:Οίκος Γκριμάλντι